### Beslutning

Godkendt.

Afbud: Karl Kjeldsen, Yasmin Ravn (Stedfortræder: Sandra Brandt), Daniella Nissen

### Sagsfremstilling

## Resume og sagens baggrund

Fællesorganisationens Boligforening v/BDO søger om godkendelse af skema C og byggeregnskab for helhedsplan i afd. 109. Anskaffelsessum for de støttede arbejder udgør 146,422 mio. kr., og for de ustøttede arbejder 49,183 mio. kr.

Kommunalbestyrelsen godkendte på sit møde den 27. maj 2020 skema B med en anskaffelsessum for de støttede arbejder på 112,610 mio. kr. og de ustøttede arbejder på 40,683 mio. kr.

Kommunalbestyrelsen godkendte på sit møde den 24. august 2022 en forhøjelse af byggekredit på 7,345 mio. kr. for de støttede arbejder og godkendte på sit møde den 14. september 2022 yderligere en forhøjelse af byggekredit på 19,537 mio. kr.

Den samlet anskaffelsessum blev således godkendt til 139,492 mio. kr. for de støttede arbejder.

Kommunalbestyrelsen skal godkende den endelige anskaffelsessum.

Lovhjemmel: Almenboligloven og støttebekendtgørelsen

## Indstillinger

Direktøren indstiller, at

1. skema C godkendes med en anskaffelsessum på 146,422 mio. kr. for de støttede arbejder og at der gives kommunegaranti for det støttede lån med regaranti fra Landsbyggefonden
2. de ustøttede arbejder godkendes med en anskaffelsessum på 49,183 mio. kr. og at der gives kommunegaranti for lånet

## Behandling

Økonomiudvalget, Kommunalbestyrelsen.

## Sagsfremstilling

Helhedsplanen vedrører afd. 109. Boligerne er beliggende i Kalundborg og afdelingen bestod før renoveringen af 188 familieboliger og efter renoveringen 183 familieboliger.

Skema A blev godkendt den 22. februar 2017, hvori det oprindeligt var planlagt at opføre et fælleshus. Der var planlagt 60 tilgængelighedsboliger og 10 elevatorer.

Ved skema B godkendelsen var opførelse af at fælleshus udgået af projektet på grund af manglende økonomi. Der var ligeledes ændring til tilgængelighedsboliger og elevatorer, da det nu øges til 66 tilgængelighedsboliger og 11 elevatorer.

*Anskaffelsessummen:*

![](data:image/png;base64...)

Skema C udviser herefter et merforbrug på 6,930 mio. kr. for de støttede arbejder og et merforbrug på 8,500 mio. kr. for de ustøttede arbejder.

Der er givet en merbevilling fra Realdania og Landsbyggefonden til den sociale renovering efter skema B er godkendt, som indgår i de støttede arbejder ved skema C.

Anskaffelsessummen for de støttede arbejder ved skema C er 145,238 mio. kr. samt merbevilling på 1,184 mio. kr. til den sociale renovering, så den samlet anskaffelsessum for de støttede arbejder er således 146,422 mio. kr.

Afvigelsen for de støttede arbejder skyldes lejetab i perioden hvor renoveringen har pågået, indeksering af entreprisesummen efter 1 års dagen og social renovering.

Anskaffelsessummen for de ustøttede arbejder ved skema C er 48,095 mio. kr., samt merudgift på 1,088 mio. kr. til den sociale renovering, så den samlet anskaffelsessum for de ustøttede arbejder er således 49,183 mio. kr.

Afvigelsen for de ustøttede arbejder skyldes indeksering af entreprisesummen efter 1 års dagen samt ønskede ustøttede ekstra entreprisearbejder.

*Garanti:*

Kommunalbestyrelsen har allerede ved godkendelsen af skema A den 22. februar 2017 godkendt at ville give kommunegaranti for henholdsvis det støttede og det ustøttede lån. På daværende tidspunkt var det ikke muligt at anslå et endeligt garantibeløb, idet realkredit først beregner denne på baggrund af en markedsværdi, som de først kan fastsætte efter byggeriets færdiggørelse. Garantien udgør den del af det støttede lån, som ligger ud over 60% af ejendommens markedsværdi.

Der er regaranti fra Landsbyggefonden på det støttede lån. Der er ingen regaranti vedrørende det ustøttede lån, her er det alene kommunen der giver garantien.

*Husleje:*

Pr. 01.01.2025 er den årlige leje som følge af renoveringen således:

Tilgængelighedsboliger 966,40 kr. pr. m2.

Øvrige boliger 907,32 kr. pr. m2.

## Økonomiske konsekvenser

Garantien får kun bevillingsmæssige konsekvenser for kommunen, hvis boligselskabet ikke er i stand til at betale lånet. Kommunegarantier, der ydes med hjemmel i almenboligloven, medregnes ikke i den kommunale låneramme.

### Sagens forløb

23/10/2024 Økonomiudvalget
Anbefales.

Afbud: Karl Kjeldsen